1.3.2019

**Legepladsudvalget beretning 2018**

**Medlemskab**

Udvalgets medlemmer er Inge (11) *formand,* Freja (12), Gitte (13), Rikke (21)

**Udvalgets opgave**

På generalforsamlingen 2016 blev det besluttet, at renovere legepladsen inden for en ramme på 50.000 kr. Til gennemførelse af dette arbejde blev Legepladsudvalget nedsat.

**Aktiviteter**

Udvalget har haft begrænset aktivitet i 2018, da andre presserende opgaver har taget megen tid.

I fortsættelse af arbejdet i 2017 med etablering af pilehytterne blev der suppleret med yderligere pilegrene i 2018, men den kraftige tørke i maj-juni gav ikke gavnlige vækstbetingelser. Nye pilegrene vil blive nedsat i år og ”flettes” sammen med de eksisterende.

Til brug for etablering af den resterende del af den vedtagne plan for legepladsen er indhentet tilbud på materialerne til disse dele hos en legepladsleverandør. Ved samlet indkøb er der rimelig gode muligheder for rabat.

Der arbejdes pt. videre med suppleringer/ændringer i det modtagne tilbud.

Materialet behandles på kommende møde i Legepladsudvalg medio marts.

Inge (11)